Source: https://www.riigiteataja.ee/akt/406062015004
Timestamp: 2019-06-17 23:16:30+00:00

Document:
Uusna lasteaia „Tõruke“ põhimäärus – Riigi Teataja
Uusna lasteaia „Tõruke“ põhimäärus
Uusna lasteaia „Tõruke“ põhimäärus - sisukord
§ 23 Kehtetuks tunnistamine
RT IV, 06.06.2015, 4
Vastu võetud 20.05.2015 nr 73
Määrus kehtestatakse kohaliku omavalitsuse korralduse seaduse § 22 lõike 1 punkti 34, § 35 lõike 2 ja koolieelse lasteasutuse seaduse § 9 lõike 2 ja 3 alusel.
(2) Lasteaia nimetus on Uusna Lasteaed „Tõruke“ (edaspidi lasteaed „Tõruke“).
(3) Lasteaia „Tõruke“ juriidiline aadress: Uusna tee 20-2/7, Uusna küla, Viljandi vald, 70102, Viljandimaa.
(4) Lasteaed "Tõruke" töötab kahes eraldi õppekohas, mille nimetused ja asukohad on:
1) Uusna rühm: Uusna tee 20-2/7, Uusna küla, Viljandi vald, 70102, Viljandimaa;
2) Kalmetu rühm: Tänassilma küla, Viljandi vald, 70103, Viljandimaa.
(1) Lasteaed „Tõruke“ on Viljandi Vallavalitsuse ametiasutuse (edaspidi vallavalitsuse) hallatav asutus, mille asutamise, ümberkorraldamise ja tegevuse lõpetamise otsustab Viljandi Vallavolikogu (edaspidi volikogu).
(2) Lasteaed „Tõruke“ juhindub oma tegevuses koolieelse lasteasutuse seadusest (edaspidi KELS), kohaliku omavalitsuse korralduse seadusest, volikogu ja vallavalitsuse õigusaktidest, sealhulgas käesolevast põhimäärusest ning talle laienevad teistest Eesti Vabariigi õigusaktidest tulenevad õigused, kohustused ja vastutus.
(3) Lasteaed „Tõruke“ töötab volikogu otsuse ja haridus- ja teadusministri antud koolitusloa alusel, mis on antud õppe-ja kasvatustegevuse läbiviimiseks koolieelses lasteasutuses.
(1) Lasteaial „Tõruke“ on oma nimetusega pitsat.
(2) Lasteaed „Tõruke“ võib omada ja kasutada vallavalitsuse poolt kooskõlastatud sümboolikat.
(1) Lasteaia „Tõruke “ asjaajamine ning õppe- ja kasvatustegevus toimub eesti keeles.
(2) Lasteaed „Tõruke“ juhindub vallavalitsuse poolt kehtestatud asjaajamiskorrast ning õppe- ja kasvatustegevuse alaseid dokumente peetakse vastavalt haridus- ja teadusministri 31.08.2011 määrusele nr 44 “Koolieelse lasteasutuse õppe- ja kasvatustegevuse alaste kohustuslike dokumentide loetelu ja nende täitmise kord”.
(1) Lasteaed „Tõruke“ valduses oleva vara valdamine, kasutamine ja käsutamine toimub volikogu poolt kehtestatud korras.
(2) Lasteaial „Tõruke“ on oma eelarve, mille kinnitab volikogu.
(1) Lasteaia „Tõruke“ direktor (edaspidi direktor) moodustab KELS alusel vastavalt vajadusele ja võimalusele sõime-, lasteaia- ja liitrühmad.
(2) Lasteaia „Tõruke“ hoolekogu ettepanekul on vallavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja liitrühmas kuni kahe lapse võrra ja lasteaiarühmas kuni nelja lapse võrra. Otsus tehakse iga sõime-, lasteaia- ja liitrühma kohta eraldi.
(1) Lasteaia „Tõruke“ teeninduspiirkonna kinnitab volikogu.
(1) Lasteaia „Tõruke“ õppe- ja kasvatuskorralduse aluseks on lasteaia õppekava, mis vastab koolieelse lasteasutuse riiklikule õppekavale.
(2) Lasteaia „Tõruke“ õppekava koostavad ja arendavad lasteaia pedagoogid, kaasates vanemaid. Lasteaia õppekava kinnitab direktor pedagoogilise nõukogu ettepanekul, kuulates ära hoolekogu arvamuse.
(3) Lasteaia „Tõruke“ õppekava läbinud lapsele annab lasteaed välja koolivalmiduskaardi, milles on kirjeldatud lapse arengu tulemused. Vanem esitab koolivalmiduskaardi kooli, kus laps asub täitma koolikohustust.
(1) Lasteaial „Tõruke“ on tegevus- ja päevakava, mille koostamisel arvestatakse koolieelse lasteasutuse riiklikku õppekava ning paikkonna kultuurilist omapära ja rahvatraditsioone. Lasteaia tegevus- ja päevakava kinnitab direktor.
(2) Lasteaia „Tõruke“ õppekohtade lahtioleku ajad kinnitab ja muudab vallavalitsus, lähtudes hoolekogu ettepanekust.
(3) Lasteaia „Tõruke“ õppekohtade aastaringse või hooajalise tegutsemise otsustab vallavalitsus hoolekogu ettepanekul.
(1) Lasteaias „Tõruke“ viiakse läbi sisehindamine, mille eesmärk on tagada laste arengut toetavad tingimused ja lasteaaia järjepidev areng. Nimetatud eesmärgist lähtuvalt analüüsitakse lasteaia „Tõruke“ sisehindamisel õppe- ja kasvatustegevust ja juhtimist ning hinnatakse nende tulemuslikkust.
(2) Lasteaia „Tõruke“ sisehindamise läbiviimise korra kehtestab direktor.
(3) Lasteaed „Tõruke“ koostab sisehindamise aruande vähemalt üks kord kolme õppeaasta jooksul. Aruandes tuuakse välja lasteaia „Tõruke“ tegevuse tugevused ja parendusvaldkonnad, millest lähtuvalt koostatakse arengukava tegevuskava. Sisehindamise aruanne kooskõlastatakse lasteaia „Tõruke“ hoolekoguga ja vallavalitsusega ning aruande kinnitab direktor.
(4) Lasteaia „Tõruke“ nõustamine sisehindamise küsimustes toimub haridus- ja teadusministri määrusega kehtestatud tingimustel ja korras.
(1) Lasteaia „Tõruke“ järjepideva arengu tagamiseks koostab lasteaed koostöös hoolekogu ja pedagoogilise nõukoguga lasteaia arengukava.
(3) Arengukava avalikustatakse lasteaia „Tõruke“ veebilehel.
(1) Lasteaia „Tõruke“ kodukorra koostab direktor ja esitab selle kinnitamiseks hoolekogule. Kodukord on lastele, vanematele ja lasteasutuse töötajatele täitmiseks kohustuslik.
(2) Laste ja lasteaia „Tõruke“ töötajate vaimset ja füüsilist turvalisust ohustavate olukordade ennetamise, neile reageerimise, juhtumitest teavitamise, nende juhtumite lahendamise ning meetme rakendamise kord sätestatakse kodukorras.
(1) Lasteaia „Tõruke“ töötajad (edaspidi personal) on pedagoogid, lasteaia majandamist tagavad ja õpetajaid abistavad töötajad.
(2) Personali koosseisu määrab direktor lähtuvalt valdkonna eest vastutava ministri kinnitatud miinimum-koosseisudest.
(5) Lasteaia personali töökorraldus lähtub põhimõttest, et kogu rühma tööaja jooksul on õppe- ja kasvatusalal töötav isik või õpetajat abistav töötaja sõimerühmas kuni seitsme, aiarühmas kuni 10 lapse ja liitrühmas kuni üheksa lapse kohta.
(6) Kui käesoleva põhimääruse § 7 lõike 2 alusel on laste arvu rühmas suurendatud, siis võib õppe- ja kasvatusalal töötav isik või õpetajat abistav töötaja olla sõimerühmas kuni kaheksa lapse, aiarühmas kuni 12 lapse ja liitrühmas kuni 10 lapse kohta.
(1) Lasteaeda „Tõruke“ juhib direktor, kelle ülesanne on tagada lasteaia tulemuslik töö ja juhtida lasteaia tegevust koostöös pedagoogilise nõukogu ja hoolekoguga.
(2) Direktor on lasteaia „Tõruke“ seadusjärgne esindaja oma töölepingu kehtivuse ajal.
(3) Direktoril on oma ülesannete täitmiseks õigus teha tehinguid lasteaia „Tõruke“ varaga õigusaktidega kehtestatud korras.
(7) Töölepingu direktoriga sõlmib, muudab ja ütleb üles vallavanem või tema poolt volitataud isik.
(1) Lasteaias „Tõruke“ töötab pedagoogiline nõukogu, mille liikmeteks on direktor, õpetajad ning teised õppe- ja kasvatusalal töötavad isikud.
Lasteaia „Tõruke“ põhimääruse kinnitamine ja muutmine toimub volikogu poolt kehtestatud korras.
(2) Käesoleva põhimääruse § 7 lõige 2 ja § 14 lõiked 5 ja 6 jõustuvad 2015. aasta 1. septembril.
Tunnistada kehtetuks Viiratsi Vallavolikogu 27.01.2011 määrus nr 35 “Uusna Lasteaia „Tõruke“ põhimääruse kinnitamine“.
vallavolikogu aseesimees volikogu esimehe ülesannetes

References: § 23
 § 22
 § 35
 § 9
 § 7
 § 7
 § 14